Държавен вестник, бр. 85, 2009 г., стр. 53

БРОЙ  85	
Д Ъ Р Ж А В Е Н  В Е С Т Н И К 	
СТР.  53  
§ 14. Създава се чл. 27а:
„Чл. 27а. (1) Оценката за съответствие на 
част „Енергийна ефективност“ на инвестици­
онния проект на сграда със същественото изис­
кване по чл. 169, ал. 1, т. 6 ЗУТ е систематичен 
преглед и проверка на проектните стойности 
на техническите показатели за енергийна 
ефективност по чл. 4, ал. 1 в съответствие с 
приложимите изисквания на нормативните 
актове и техническите спецификации.
(2) Оценката за съответствие по ал. 1 
включва:
1. преглед и проверка на входящите данни, 
свързани с външните и вътрешните клима­
тични условия, с функционалното предназна­
чение на сградата, със специфичните режими 
на отопляване/охлаждане и вентилация в 
зависимост от експлоатационните режими на 
сградата, с топлотехническите и оптичните 
характеристики на предвидените с проекта 
продукти;
2. проверка за обхвата и съдържанието на 
направените изчисления на показателите за 
разход на енергия, вкл. на нетната енергия, 
характеризиращи енергопреобразуващите и 
енергопреносните свойства на ограждащите 
конструктивни елементи и на елементите на 
системите за осигуряване на микроклимата 
и показателите, характеризиращи енерго­
потреблението на процесите за отопляване/
охлаждане, вентилация и гореща вода за 
битови нужди, в зависимост от предвидени­
те енергийни източници и изпълнението на 
изискването по чл. 15, ал. 2 ЗЕЕ;
3. сравняване на изчислената стойност 
на показателя по чл. 4, ал. 1, т. 1, 2 или 3 
за съответствие с референтната стойност за 
същата сграда;
4. проверка за взаимната съгласуваност на 
част „Енергийна ефективност“ с останалите 
части на проекта.
(3) Оценката по ал. 1 се оформя във вид на 
доклад, който в случаите по чл. 142, ал. 6, т. 2 
ЗУТ е част от комплексния доклад. В случаите 
по чл. 142, ал. 6, т. 1 ЗУТ оценката се внася 
от възложителя на проекта в одобряващата 
администрация като самостоятелен доклад.“
§ 15. В чл. 28 се правят следните изменения 
и допълнения:
1. В ал. 3 думите „Наредбата за съществе­
ните изисквания и оценяване съответствието 
на строителните продукти, приета с Постанов­
ление № 230 на Министерския съвет от 2000 г. 
(обн., ДВ, бр. 93 от 2000 г.; изм. и доп., бр. 75 
от 2001 г.; изм., бр. 115 от 2002 г.; изм. и доп., 
бр. 109 от 2003 г.)“ се заменят с „Наредбата 
за съществените изисквания към строежите 
и оценяване съответствието на строителните 
продукти (НСИСОССП), приета с Постановле­
ние № 325 на Министерския съвет от 2006 г. 
(обн., ДВ, бр. 106 от 2006 г.; попр., бр. 3 и 9 
от 2007 г.; изм., бр. 82 от 2008 г.)“.
2. Създава се ал. 4:
„(4) Продуктите, влагани в сградите, про­
изведени и /или пуснати на пазара в държа­
ви – членки на Европейския съюз, и в Турция, 
или законно произведени в държава от Евро­
пейската асоциация за свободна търговия – 
страна по Споразумението за Европейското 
икономическо пространство, могат да се 
ползват с характеристиките им за целите на 
тази наредба, при положение че осигуряват 
еднакво или по-високо ниво на безопасност за 
здравето и живота на обитателите на сградите 
и опазването на околната среда.“
§ 16. Параграф 1 от допълнителната раз­
поредба се изменя така:
„§ 1. По смисъла на тази наредба:
1. „Строеж“, „реконструкция“, „основен ре­
монт“, „основно обновяване“ и „строителни и 
монтажни работи“ са термините, определени 
в допълнителните разпоредби на ЗУТ.
2. „Референтни стойности“ са стойностите 
на показателите на  ограждащите конструк­
ции и елементи, елементите и агрегатите на 
системите за осигуряване на микроклимата 
в сградите, които се регламентират в наци­
оналното законодателство за проектиране, 
изпълнение и поддържане на строежите.
3. „Референтна стойност на общия годишен 
разход на енергия в сграда“ е стойността, ко­
ято се изчислява въз основа на референтните 
стойности на показателите на ограждащите 
конструкции и елементи и на елементите и 
агрегатите на системите за осигуряване на 
микроклимата в сградата. Стойността съответ­
ства на референтната интегрирана енергийна 
характеристика на сграда съгласно наредбата 
по чл. 15, ал. 3 ЗЕЕ.
4. „Нетна енергия“ е енергията, която 
трябва да се внесе в отопляемия обем чрез 
отоплителна система или да се изнесе от 
охлаждания обем чрез охладителна система, 
при отсъствие на вътрешни товари, за да се 
осигури нормативната температура на въздуха.
5. „Потребна енергия“ е количеството 
енергия, доставено до сградата.
6. „Първична енергия“ е количеството 
енергия, което не е било обект на процес на 
превръщане и/или преобразуване.
7. „Обща площ на външните огражда­
щи конструкции и елементи“ е площта на 
външните ограждащи конструкции – стени, 
прозорци и врати, под и покрив, определена 
по външните им размери.
8. „Обща отопляема площ на сграда“ е 
сумата от площите на всички отопляеми 
пространства в сградата, в т.ч. общата площ 
на помещенията и пространствата за общо 
ползване, в случаите, когато не се отопля­
ват, но граничат с отопляеми помещения в 
сградата. Площите се определят по външните 
им размери.